
ABSTRACT	Abstrak hendaklah diterjemahkan dalam Bahasa Inggeris, tidak melebihi 300 patah perkataan, menggunakan font Times New Roman saiz 10 dan dalam format italic, dengan perenggan rata kiri dan kanan, dan mengandungi objektif, metodologi, dapatan, serta implikasi kajian. 	

PENGENALAN
Teks utama artikel hendaklah ditaip menggunakan font Times New Roman, saiz 10, dengan jarak satu baris (single spacing) dan perenggan rata kiri dan kanan (justified). Artikel ini hendaklah ditulis dalam 4000-7000 patah perkataan (termasuk teks, nota dan rujukan), tetapi tidak termasuk semua jadual, angka dan lampiran yang dimaksudkan untuk penerbitan. Penulis tidak perlu membuat inden (indentation) pada permulaan perenggan, sebaliknya perlu menggunakan ruang baris kosong antara perenggan untuk pemisahan. Subtajuk (subheadings) perlu dinyatakan dalam huruf tebal (bold) dan tidak bernombor. Artikel tidak dibenarkan menggunakan nota kaki, dan segala maklumat tambahan hendaklah dimasukkan terus dalam badan teks utama atau dalam senarai rujukan akhir.
Penulisan hendaklah mengikuti gaya rujukan APA (American Psychological Association) versi terkini menggunakan sistem pengarang dan tahun (author-date) dalam teks. Contohnya, petikan dalam teks ditulis seperti: (Ibn Manzur, 1414) atau (Mohd Kamarul Khaidzir et al., 2019). Jika petikan terus (direct quote) digunakan, nyatakan juga nombor halaman seperti: (Al-Khin et al., 2015, hlm. 37). Semua rujukan yang digunakan dalam teks mesti disenaraikan secara lengkap dalam Senarai Rujukan di akhir artikel, disusun mengikut abjad nama pengarang pertama, menggunakan hanging indent, dan ditaip dalam font Times New Roman saiz 10.
 Penggunaan nota kaki (footnote) adalah tidak dibenarkan dalam artikel. Namun, sekiranya penulis perlu memberikan penjelasan tambahan atau keterangan khas yang tidak sesuai dimasukkan dalam teks utama, penggunaan nota hujung (endnote) adalah dibenarkan secara minimum dan hendaklah disusun dengan kemas di akhir artikel sebelum senarai rujukan.
TINJAUAN LITERATUR
Bahagian tinjauan literatur hendaklah membentangkan penulisan dan kajian terdahulu yang berkaitan secara langsung dengan topik artikel, merangkumi perbahasan konsep, teori, kerangka hukum, dan dapatan kajian lepas dalam konteks tempatan dan antarabangsa. Penulis perlu menganalisis secara kritikal kekuatan dan kelemahan literatur yang dikemukakan, menunjukkan trend, jurang, dan perkembangan pemikiran semasa dalam bidang tersebut.
Tinjauan tidak boleh sekadar menyenaraikan kajian secara deskriptif, sebaliknya perlu menghubungkaitkan antara literatur dan menunjukkan bagaimana artikel ini memberikan sumbangan baharu atau mengisi kekosongan yang belum diteroka. Rujukan mestilah terkini, sahih, dan relevan, merangkumi sumber dalam bahasa Arab, Inggeris, dan Melayu jika perlu, serta ditulis mengikut gaya APA (author-date).
Ayat al-Quran yang dipetik hendaklah ditulis dalam bahasa Arab (jika ada) atau terus dalam terjemahan Bahasa Malaysia yang sahih mengikut Tafsir Pimpinan al-Rahman. Penulis perlu menyatakan sumber ayat dengan jelas menggunakan format seperti: (Surah al-Baqarah, 2:2). 
Petikan ayat al-Quran hendaklah dinyatakan dalam Bahasa Arab dan terjemahan Bahasa Malaysia yang sahih; ayat boleh dimasukkan sepenuhnya jika pendek atau diringkaskan jika panjang, dengan memastikan konteks asal tidak terjejas. Terjemahan perlu diletakkan selepas teks Arab dan dalam bentuk italik. Setiap petikan mesti disertakan dengan rujukan surah dan ayat dalam kurungan pada akhir petikan, mengikut format:   
Allah SWT berfirman:
ذَٰلِكَ ٱلۡكِتَٰبُ لَا رَيۡبَۛ فِيهِۛ هُدى لِّلۡمُتَّقِينَ
Maksudnya: Itulah Kitab (al-Quran) yang tidak ada keraguan padanya, petunjuk bagi mereka yang bertakwa. (Surah al-Baqarah, 2:2)

Setiap hadith yang dipetik hendaklah disertakan matan Arab, terjemahannya dalam bahasa Malaysia dengan takhrij lengkap (sekurang-kurangnya mengandungi nama pengarang, nama Sahih atau Sunan, nama kitab, dan nama bab). Terjemahan Bahasa Malaysia hendaklah diberikan dalam bentuk italik, dan takhrij dalam transliterasi Rumi Arab standard yang mengikuti ejaan akademik.
إِنَّمَا ٱلْأَعْمَالُ بِالنِّيَّاتِ
Maksudnya: Sesungguhnya setiap amalan itu bergantung kepada niat. (al-Bukhārī, Muhammad bin Ismail. Jami’ al-Ṣaḥīḥ, Kitāb Badʾ al-Waḥy. Bāb Kayfa Kāna Badʾ al-Waḥy ilā Rasūlillāh)
Bagi petikan undang-undang, peruntukan hendaklah dinyatakan dengan jelas termasuk nombor akta. Nama akta disebut dengan penuh pada kali pertama dan pengulangan kedua hanya perlu menyebut nombor akta sahaja. Contohnya, Seksyen 5(4), Akta Pentadbiran Undang-Undang Islam (Wilayah-Wilayah Persekutuan) 1993 [Akta 505]:

Majlis hendaklah mempunyai kuasa untuk bertindak sebagai waṣῑ sesuatu wasiat atau sebagai pentadbir harta pusaka seseorang si mati atau sebagai pemegang amanah mana-mana amanah. 
METODOLOGI KAJIAN
Terangkan secara ringkas pendekatan atau strategi penyelidikan yang digunakan. Jelaskan juga jenis penyelidikan (kuantitatif, kualitatif atau campuran). Nyatakan pemilihan sampel dan saiz sampel. Terangkan teknik pengumpulan data. Nyatakan teknik analisis data yang digunakan. Terangkan bagaimana keabsahan dan kebolehpercayaan data dijamin. Nyatakan sebarang batasan metodologi yang boleh mempengaruhi dapatan kajian.
Jadual & Rajah
Setiap jadual mestilah dinomborkan secara berurutan (contoh: Jadual 1, Jadual 2) dan disertakan tajuk ringkas dan padat di atas jadual menggunakan Times New Roman saiz 10, huruf tebal, dan rata tepi kiri (align left). Jadual hendaklah disisip di dalam teks, bukan sebagai lampiran berasingan. Semua jadual perlu jelas, mudah dibaca. Sumber data hendaklah dinyatakan di bawah jadual, jika diambil atau diubah suai daripada sumber lain.

Jadual 1
Nilai Kebolehpercayaan Cronbach Alpha

	Nilai Cronbach Alpha
	Penjelasan

	< 0.60
	Lemah

	0.60 – 0.70
	Sederhana

	0.70 – 0.80
	Baik

	0.80 – 0.90
	Sangat baik

	> 0.90
	Cemerlang


Nota. Jadual ini diambil daripada buku Multivariate Data Analysis oleh Hair et al. (2003).

Rajah atau gambar hendaklah dimasukkan dalam teks di lokasi yang relevan, dinomborkan secara berurutan (contoh: Rajah 1, Rajah 2), dan disertakan kapsyen di bawah rajah menggunakan Times New Roman saiz 10, italik. Semua visual perlu jelas, berkualiti tinggi. Sumber visual perlu dinyatakan jika bukan milik penulis.

Rajah 1
Kadar Kemiskinan di Amerika Syarikat, 2017

[image: Map of the United States, with color gradients indicating percentage of people living in poverty.]
Nota. Peta ini tidak termasuk data untuk Puerto Rico. Diadaptasi daripada 2017 Poverty Rate in United States, oleh U.S. Census Bureau, 2017 (https://www.census.gov/library/visualizations/2018/comm/acs-poverty-map.html dibuka dalam tetingkap baharu). Dalam domain awam.

Petikan temu bual hendaklah ditulis dalam bentuk naratif atau transkripsi ringkas dalam teks utama. Nyatakan identiti responden secara anonim atau menggunakan kod tertentu (contoh: Responden 1, Pegawai Zakat MAIWP atau Puan Ramlah, Pegawai Zakat LZS). Tarikh dan lokasi temu bual hendaklah dinyatakan sekurang-kurangnya sekali dalam bahagian metodologi. Contoh format dalam teks:
“Baitulmal menerima permohonan sejurus selepas laporan polis dibuat.” Responden 1 (temu bual, 10 Ogos 2024).
HASIL DAN DAPATAN KAJIAN 
Bahagian hasil dan dapatan hendaklah membentangkan penemuan utama kajian secara sistematik berdasarkan objektif dan kaedah penyelidikan; bagi kajian kualitatif, penulis perlu menyusun tema-tema utama yang dikenal pasti melalui analisis seperti tematik atau induktif, disertakan petikan data (contoh: transkrip temu bual) yang relevan dan bersumber; manakala bagi kajian kuantitatif, penulis hendaklah memaparkan hasil dalam bentuk jadual, graf atau statistik deskriptif/inferensi yang sesuai dengan jelas dan terperinci, serta mentafsir data secara kritikal tanpa mengulangi isi jadual; penulis juga boleh menggabungkan kedua-dua bentuk data dalam pendekatan campuran, tetapi mesti membezakan kaedah persembahan mengikut jenis data.

Analisis Kajian
Bagi artikel yang menggunakan kaedah kuantitatif, data hendaklah dibentangkan secara sistematik dan mudah difahami, menggunakan jadual, graf, carta atau statistik deskriptif dan inferensi yang sesuai dengan objektif kajian. Setiap jadual atau rajah mestilah dinomborkan secara berurutan (contoh: Jadual 1, Rajah 2), mempunyai tajuk yang ringkas dan padat menggunakan font Times New Roman saiz 10, dan disertakan keterangan sumber di bawah jika data diambil atau diubah suai daripada sumber lain. 
Penulis hendaklah menghuraikan data secara kritikal dalam teks utama, bukan sekadar menyenaraikan angka, dengan memberi fokus kepada pola, perbandingan, dan penemuan utama yang menyokong hujah atau objektif kajian. Data yang dikemukakan perlu tepat, telus dan boleh disahkan, serta analisis statistik mestilah dinyatakan dengan jelas termasuk nilai-nilai seperti min, sisihan piawai, kekerapan, nilai p, atau pekali korelasi (jika berkenaan). Semua istilah statistik perlu digunakan secara konsisten dan mematuhi etika pelaporan saintifik.
PERBINCANGAN
Bahagian perbincangan hendaklah menghuraikan makna, implikasi dan signifikan dapatan kajian dengan mengaitkannya secara kritikal kepada objektif kajian, teori, prinsip syariah, undang-undang atau dapatan kajian terdahulu; penulis perlu menunjukkan bagaimana dapatan kajian menyokong, mencabar atau memperluas pengetahuan sedia ada, serta menjelaskan justifikasi terhadap sebarang penemuan yang luar jangka; perbincangan juga boleh merangkumi dimensi praktikal, dasar, sosial atau etika, bergantung kepada topik; elakkan pengulangan dapatan secara literal, sebaliknya berikan analisis, hujah, dan refleksi yang membina terhadap implikasi kajian.
KESIMPULAN
Bahagian kesimpulan hendaklah merumuskan dapatan utama artikel secara ringkas dan padat, tanpa mengulangi hujahan yang telah dinyatakan; penulis perlu menyatakan implikasi kajian terhadap bidang ilmu, dasar, amalan atau masyarakat, serta mengemukakan cadangan penambahbaikan atau penyelidikan lanjut sekiranya wajar.
PENGHARGAAN
Penulis merakamkan penghargaan kepada [nama individu/institusi] atas [jenis bantuan yang diberikan]. Jika tiada, sila nyatakan: Tidak berkenaan. 
SUMBANGAN PENULIS
Pernyataan sumbangan penulis hendaklah disediakan berdasarkan CRediT Contributor Roles Taxonomy: https://credit.niso.org/. Sila pastikan pernyataan tersebut diakhiri dengan ayat berikut: *Semua penulis telah membaca dan menyemak dan meluluskan versi akhir manuskrip. 

Contoh:
Mohd Al Adib Samuri menyumbang dalam konseptualisasi, metodologi, pengumpulan data, analisis dan penulisan manuskrip. 
Nurul Ilyana Muhd Adnan menyumbang dalam analisis data dan penulisan diskusi kajian.
*Semua penulis telah menyemak dan meluluskan versi akhir manuskrip.

Bagi penulis tunggal: Penulis bertanggungjawab sepenuhnya terhadap semua aspek penyelidikan dan penyediaan manuskrip.
PENDANAAN
Penyelidikan ini dibiayai oleh [nama pemberi dana], nombor geran [nombor geran]. Jika tiada: Penyelidikan ini tidak menerima sebarang pendanaan luar.
KONFLIK KEPENTINGAN
Penulis mengisytiharkan bahawa tiada konflik kepentingan. Jika berkenaan: Penulis mengisytiharkan konflik kepentingan berikut: [nyatakan butiran].
PERAKUAN ETIKA
Kajian ini telah mendapat kelulusan daripada [nama jawatankuasa etika], nombor kelulusan [nombor]. Jika tidak berkenaan: Kajian ini tidak melibatkan peserta manusia atau haiwan. Oleh itu, kelulusan etika tidak diperlukan.
PENGGUNAAN KECERDASAN BUATAN (AI)
Penulis mengisytiharkan bahawa tiada kecerdasan buatan generatif digunakan dalam penyediaan manuskrip ini. Jika AI digunakan: Penulis menggunakan [nama alat AI] bagi tujuan [penyuntingan bahasa/penambahbaikan tatabahasa/analisis data]. Semua hasil telah disemak dan disahkan oleh penulis, yang bertanggungjawab sepenuhnya terhadap kandungan manuskrip.
RUJUKAN
Senarai rujukan hendaklah ditulis menggunakan fon Times New Roman, saiz 10, dan disusun mengikut format APA Edisi Ke-7. Setiap rujukan hendaklah menggunakan format hanging indent sebanyak 1.27 cm (0.5 inci), dengan baris pertama sejajar di sebelah kiri dan baris berikutnya dijarakkan ke dalam. 
Rujukan hendaklah disusun mengikut abjad berdasarkan nama keluarga penulis. Semua sumber yang dirujuk dalam teks mesti disenaraikan dalam bahagian rujukan, dan semua rujukan yang disenaraikan mestilah dirujuk dalam teks. Penggunaan perisian pengurusan rujukan seperti Mendeley atau Zotero adalah digalakkan bagi memastikan ketepatan dan keseragaman format sitasi serta senarai rujukan.

Contoh:
Jackson, L. M. (2019). The psychology of prejudice: From attitudes to social action. (2nd ed.). American Psychological Association.
Gross, J., & Böhm, R. (2020). Voluntary restrictions on self- reliance increase cooperation and mitigate wealth inequality. Proceedings of the National Academy of  Sciences, 202013744. https://doi.org/10.1073/pnas.2013744117

Rush, M. A., Skora, J. I., Lawrence, J. H., & D'Aurora Richardson, L. (2019). Health care's new wilderness: The intersection of telehealth and ancillary services. Journal of  Health Care Compliance, 21, 5-16.
Grady, J. S., Her, M., Moreno, G., Perez, C., & Yelinek, J. (2019).  Emotions in storybooks: A comparison of storybooks that represent ethnic and racial groups in the United States. Psychology of Popular Media Culture, 8(3), 207-217
World Health Organization. (2020). Coronavirus disease (COVID-19) pandemic. https://www.who.int/emergencies/diseases/novelcoronavirus2019?gclid=Cj0KCQjwoJX8BRCZARIsAEWBFMKdXYCSRt6IENnNd4RZ0tgjoPvcaC1vv8j61WKEYME5esHOOVxEqnkaAl4pEALw_wcB

